kardosdrur/scandi-wiki huggingface dataset:
Georges Malkine

Georges Alexandre Malkine (10. oktober 1898 – 22. marts 1970) var en fransk maler og filmskuespiller, tilknyttet den surrealistiske gruppe omkring André Breton. Georges Malkine var den eneste maler på den liste af surrealistiske kunstnere som Breton offentliggjorde i Manifeste du surréalisme 1924; de andre navne var hovedsageligt digtere.

Malkine var søn af Jacques Malkine og Ingeborg Magnus, begge musikere. Faderen var russer, moderen dansk. Malkine indledte sit nære venskab med Robert Desnos i 1922 og i årene fra 1924 – 27 koncentrerede han sig tilstrækkeligt om maleriet til at kunne udstille i Galeries Surréalistes i 1927. Næsten alle værkerne på denne udstilling blev solgt, men, i overensstemmelse med den surrealistiske ideologi, bevirkede denne kommercielle succes at Malkine vendte sig mod andre aktiviteter. "Successen stimulerede ham ikke, den gjorde ham konsterneret" 
Efter nogle rejseår blev Malkine fra 1932 filmskuespiller, men i 1948 flyttede han til USA, blev familiefar og helligede sig denne rolle indtil 1966 hvor han flyttede tilbage til Paris for igen at male og udstille. Fra denne sidste periode stammer nogle af hans mest kendte billeder, nemlig serien "Demeures".

Noter

Eksterne henvisninger 
 
Nogle af hans billeder .
Om Georges Malkine 

Malere fra Frankrig
Skuespillere fra Frankrig
Surrealisme
Den travle by

Den travle by er en fiktionsby beboet af et udvalg af antropomorfiske dyr og skildret i forskellige bøger af børnbogsforfatteren Richard Scarry. Hovedkarakterene i disse bøger inkluderer følgende: Huckle Cat (Kasper Kat), Lowly Worm (Ole Orm), Mr. Frumble (Hr. Fumle), police Sergeant Murphy (betjent Mortensen), Mr. Fixit (Hr. Fix), Bananas Gorilla (Gunnar Gorilla), Hilda Hippo (Hilda Flodhest) og Farmer Fox (gårdejer Ræv).

I midten af 1990'erne producerede Cinar (nu Cookie Jar Entertainment) de animerede serier The Busy World of Richard Scarry, baseret omkring indbyggerne i den Den travle by. Serierne blev oprindeligt sendt i luften på Showtime i USA. Et brætspil og et computerspil baseret på Busytown blev også produceret i 1990'erne.

Fiktive byer
Turbåd

En turbåd er en sejlbåd til lystsejlads. Den står i modsætning til en kapsejladsbåd eller en fragtbåd. En kapsejler er bygget til at sejle kapsejlads, en fragtbåd til at fragte gods, mens en turbåd primært er bygget – eller ombygget – til at sejle fritidsture med. Den er som et sejlende sommerhus. Nogle turbåde er imidlertid bygget, så de også har udprægede kapsejladsegenskaber, det vil især sige, at de er gode til at gå på kryds. Nogle kapsejladsbåde er omvendt bygget med kahyt, så de også kan bruges som turbåde. Egentlig kapsejlads blandt sejlbåde sejles i enklassesbåde – både af samme type og med bestemte krav til mål, form og rigning. Men ved hjælp af forskellige handicapsystemer har man gennem tiderne forsøgt at gøre det muligt for forskellige kølbådstyper at sejle kapsejlads mod hinanden. Der vil dog altid være stor usikkerhed om de tildelte placeringers gyldighed ud fra disse handicapsystemer. Sejlbåde som for eksempel SSB (Sydskandinavisk Klassebåd B), Luffe og Safir er ligeså meget konstruerede som kapsejladsbåde som tursejladsbåde, mens både som for eksempel LM, Albatros og Bavaria udpræget er bygget som turbåde – men alle tre sidstnævnte bådtyper er tit præsenterede i kapsejladser efter et handicapsystem. Mange af de gamle træskibe, der tidligere var fragtbåde, er overtaget af lystsejlere, der har ombygget dem til turbåde. Et af de mest kendte eksempler er den særdeles velsejlende hajkutter Jens Krogh, der i dag hører hjemme i Ålborg og bruges af spejdere.

Sejlbåde
Både
Ichiro Suzuki

er en japansk baseballspiller der spiller i Seattle Mariners. Han er den japanske spiller der har opnået størst succes i Major League Baseball. Han er kendt i USA som "The Silent Samurai" ("den tavse samurai"), og er indehaver af rekorden for flest hits i løbet af en MLB-sæson (sæson 262).

Eksterne henvisninger 
 Video på MLB.com hvor Suzuki slå rekorden for flest hits i en sæson

Baseballspillere fra Japan
Jørn Lehmann Petersen

Jørn Lehmann Petersen (født 22. februar 1951 i Sunds, død 5. september 2022) var en dansk socialdemokratisk politiker, der var den sidste borgmester i Broager Kommune, før kommunen blev indlemmet i Sønderborg Kommune ved Kommunalreformen i 2007. Han er opvokset i Vojens.

Jørn Lehmann Petersen blev medlem af Socialdemokratiet i Broager i de tidlige 80'ere. Han er søn af Vojens' tidligere Socialdemokratiske borgmester Peter Petersen.

Kildeangivelser 

Borgmestre fra Socialdemokraterne
Personer fra Vojens
Personer fra Sunds
Aston Martin One-77

One-77 er en Aston Martin-superbil, der kun bliver produceret i 77 eksemplarer. Bilen blev fremvist første gang ved Paris Motor Show 2008, men her var det meste af bilen dækket af et skræddersyet dækken. Bilen afsløredes helt første gang på Geneve Motor Show i 2009.

Specifikationer 
Bilens chassis vil udelukkende være lavet af kulfiber, og et håndlavet karrosseri af aluminium. Motoren vil være en 7.3 l V12 med mere end 700 hk, og gearboksen er en forbedret udgave DB9'erens 6-trins semiautomatiske gearboks. Bilen vil desuden være udstyret med justerbar affjedring med dynamisk stabiliseringsprogram.

Referencer

Eksterne henvisninger 

Biler introduceret i 2008
Aston Martin
Antenneforening

En antenneforening er en sammenslutning af borgere der lokalt er gået sammen for at nedtage radio- og tv-signaler og fordele dem ud til deres medlemmer. Signalerne modtages fra luften gennem fællesantenne, gennem kabel og satellit. Der er ca. 6.000 antenneforeninger i Danmark.

Reference 

Tv
Foreninger
Kesha

Kesha Rose Sebert (født 1. marts 1987), bedre kendt under sit kunstnernavn Ke$ha, er en amerikansk sanger og sangskriver. Selv om hun begyndte sin musikalske karriere i 2006, fik hun først sit gennembrud i begyndelsen af 2009 efter at have sunget med på Flo Ridas nummer et, "Right Round". Seberts debutsingle "Tik Tok" blev udgivet i oktober 2009, forud for hendes debutalbum Animal, som udkom den 5. januar 2010. Hun har fortalt i et interview, at for hende er Queen det mest inspirerende band af alle.

Tidlige liv 
Sebert blev født i San Fernando Valley i Los Angeles, og måtte leve med kun en enkel forælder. Hendes mor, Pepe Sebert, sanger og sangskriver, havde økonomiske problemer, men hun kunne stadig støtte Kesha og hendes storebror på det tidspunkt. Pepe flyttede familien til Nashville, Tennessee i 1991 efter at have sikret en publishing-aftale og Kesha brugte her tiden på en musikskole i et nærliggende område.

Kesha blev drillet i skolen med at hun aldrig blev til noget, som sangen Cannibal er inspireret af.

Diskografi

Album 
 Animal (2010)
 Warrior (2012

EP 

 Cannibal (2010)
 Deconstructed (2012)

Singler 
 Tik Tok (2009)
 Blah Blah Blah (feat. 3OH!3) (2010)
 Your Love Is My Drug (2010)
 Take It Off (2010)
 We R Who We R (2010)
 Blow (2011)
 Die Young (2012)
 C'Mon (2012)
 Crazy Kids (2013)

Andre optrædender 
 2009: "Right Round" (Flo Rida featuring Kesha)
 2009: "Touch Me" (Flo Rida featuring Kesha)
 2009: "Girls" (Pitbull featuring Kesha)
 2009: "Dirty Picture" (Taio Cruz featuring Kesha)
 2010: "Dirty Picture" (Taio Cruz featuring Kesha)
 2010: "My First Kiss" (3OH!3 featuring Kesha)
 2013: "Timber" (Pitbull featuring Kesha)

Eksterne henvisninger 

 
 
 

Sangere fra USA
Personer fra Los Angeles
Alt går op i 6

Alt går op i 6 er det andet studiealbum fra den danske popduo Hej Matematik, der blev udgivet den 25. januar 2010 på Copenhagen Records. Den første single fra albummet er "Party i provinsen", som blev udgivet den 2. november 2009. Albummet debuterede på den danske album-hitliste som #5.

Trackliste

Personel 
 Sang 3, 6, 9: Trommer – Peter Düring
 Sang 1, 3: Keyboards – Mads Storm
 Sang 1, 2, 3, 6, 9: Guitar – Nikolaj Teinvig
 Sang 1, 6, 7, 10, 12: Bas – Nicholas Findsen
 Synthesizer, piano – Nicolaj Rasted og Søren Rasted
 Mundharmonika, harmonika – Søren Rasted
 Sang 1 til 11: Lead vokaler – Søren Rasted
 Sang 12: Lead vokaler – Nicolaj Rasted

Referencer 

Album fra 2010
Hej Matematik-album
Ashøj

Ashøj er Thys højeste punkt 94 m o.h., beliggende i Hurup Sogn 2 km vest for Hurup og 5 km øst for Vestervig.

Anvendelse 
I 1888 blev 100-året for stavnsbåndets løsning fejret her. 5.000 mennesker overværede her et friluftsspil Sankthansaften 1933. Der er fortsat egnsspil på stedet hvert andet år og grundlovsmøde hvert år.

Monumenter 
På toppen blev der i 1912 rejst en sten med portrætrelief af politikeren L.K. Kristensen, der var landstingsmand for Venstre 1905-11. Stenen blev udført af billedhuggeren Elias Ølsgaard. Der er også monumenter for konservative politikere, bl.a. John Christmas Møller og Vilhelm Fibiger.

Noter

Eksterne henvisninger 

 Den store danske: Ashøj

Bakker i Danmark
Thisted Kommunes geografi
Glenn Danzig

Glenn Danzig (født d. 23. juni, 1955) er en amerikansk sanger og guitarist, mest kendt for sit band Danzig som hittede med Mother i 1993. Han er også kendt som medstifteren af The Misfits.

Discografi

Samhain 
Studie albums
 Initium (1984) – LP
 Samhain III: November-Coming-Fire (1986) – LP

The Misfits 

 Walk Among Us (1982) – LP
 Earth A.D. (1983) – EP
 Legacy of Brutality (1985) – Opsamling
 Misfits (1986) – opsamling
 Collection II (1995) – opsamling
 Misfits Box Set (1996) – Opsamling
 Static Age (Recorded 1978. Udgivet 1997) – LP

Danzig 
Studio albums
 Danzig (1988) – LP
 Danzig II: Lucifuge (1990) – LP
 Danzig III: How the Gods Kill (1992) – LP
 Danzig 4p (1994) – LP
 Danzig 5: Blackacidevil (1996) – LP
 Danzig 6:66: Satan's Child (1999) – LP
 Danzig 7:77: I Luciferi (2002) – LP
 Circle of Snakes (2004) – LP
 Deth Red Sabaoth (2010) – LP

Danzig, glenn
Michale Graves

Michale Emanuel (født 21. marts 1975), bedre kendt under sit kunstnernavn Michale Graves, er en amerikansk singer-songwriter.
Han er mest kendt for sin højreorienterede politik og sang til slutningen af 1990'erne re-inkarnation af The Misfits, fra 1995 til 1998 og igen fra slutningen af 1998 til slutningen af 2000. Graves voksede op i Dumont, New Jersey.

Misfits 

Graves var ved at optage en demo med sit daværende band Mopes i Lodi, New Jersey, da deres ingeniør, Bob Alecca, fortalte ham, at Misfits holdt audition for at finde en sanger. Han havde aldrig hørt en Misfits sang før, så han købte straks Collection I album for at sætte sig ind i dem. Ny Misfits trommeslager Dr. Chud tog hurtigt Michale under sine vinger og et venskab blev dannet, som varede i årevis.
 
Michales sang kan findes på American Psycho, Famous Monsters, kor på 1999 Monster Mash og stykker fra Crypt. Han skrev også originale sange for bandet, herunder Dig Up Her Bones, Saturday Night, This Island Earth, Fiend Without Face, Shining, The Haunting, Witchhunt og Fiend Club for at nævne nogle få. Han skrev mange sange. Med Misfits turnerede han i udstrakt grad, skrev og indspillede en enorm mængde af musik, optrådte i TV-interviews, og in-person optrædener med Misfits fra 1996 og indtil sin afgang fra bandet. Hans officielle afgang fra bandet er noteret som værende den 25. oktober 2000 efter et show på House of Blues i Orlando, Florida. Hans afgang skyldes ifølge de andre medlemmer indre uro i bandet.

Diskografi 
 The Misfits
 American Psycho (1997) – LP
 Dig Up Her Bones (1997) – Single
 Evilive II (1998) – Fiend Club LP
 Scream! (1999) – Single
 Famous Monsters (1999) – LP
 Monster Mash (1999) – Single
 Cuts From The Crypt (2001) – LP

Singer-songwritere fra USA
Tainan

Tainan (台南市 / 臺南市) er en by på øen Taiwan (Formosa) i provinsen Taiwan i Republikken Kina. Befolkningen anslås (2004) til 734.000. Den ligger i øens sydlige del i Taiwan, mod Taiwanstrædet.

Tainan er den fjerde største by på Taiwan, efter Taipei, Kaohsiung og Taichung. Administrativt er den klassificeret som provinsby.

Tainan blev grundlagt af Hollandske Ostindiske kompagni som en handelsstation med navnet Fort Zeelandia da hollænderne anlagde en koloni på Taiwan. Efter at hollænderne blev besejret af Koxinga i 1661 blev Tainan hovedstaden i Kongeriget Tungning indtil 1683 og derefter hovedstad i præfekturet i Qingdynastiet indtil 1887, hvorefter provinshovedstaden blev flyttet til Taipai.

Byer i Taiwan
Manden med de gyldne ører

Manden med de gyldne ører er en dansk satirisk drama-komedie serie på otte afsnit, der første gang blev sendt søndag den 1. november 2009 på DR HD, og efterfølgende den 4. november 2009 på DR2. Den er skrevet og instrueret af Michael Spooner og Simon Bonde, og produceret af Tomas Radoor og René Ezra for Nordisk Film.

Serien følger pladeselskabsmanden Jakob Deleuran (Nikolaj Steen) der prøver på at finde nye talenter der kan rede pladeselskabet Global Records skrantende økonomi – efter at konkurrenten Allan "Numsen" Thorsen (Lars Ranthe) er løbet med hans hidtil største success for øjnene af ham – samtidig med hans nye og strenge chef Trisse Tiesgaard (Kaya Brüel) sætter begrænsninger for ham. Alt dette imens han også skal håndtere sin nyligt konfirmerede teenagedatter.

Eksterne henvisninger

Referencer 

DR-serier
Komedieserier fra Danmark
Dramaserier fra Danmark
Danske tv-serier fra 2000'erne
CC Gladsaxe

CC Gladsaxe er en cykelklub der med cykelhandler Ferdinand Madsen som initiativtager blev stiftet 22. august 1909 under navnet Clubben Cyclisten som en cykelklub for Frederiksberg-Vanløse-området på et tidspunkt hvor der i København var 2-3 cykelklubber.

Se også 
 De første cykelklubber – Portal:Cykling

Eksterne henvisninger 
 CC Gladsaxes Historie

Cykelklubber i Danmark
Gladsaxe
Etableret i 1909
Bryggeriet Alliance



Bryggeriet Alliance var en mineralvandsfabrik, aftapningsanstalt og bryggeri beliggende ved siden af det daværende Gamle Carlsberg (i dag en del af Carlsberg Byen). Virksomheden splittedes i 1891 og indgik i Gl. Carlsberg og De forenede Bryggerier. Ejendommen afhændedes endeligt til Carlsbergfondet i 1913.

Virksomhedens historie 
Firmaet S. Haagensen & Co., med indehaverne cand.polyt. Sophus Haagensen og inspektør ved Carlsberg Erhard Kogsbølle, begyndte i 1868 forhandlingen af Carlsberg øl, aftappet fra deres udsalg i Hahns Bastion.

I 1869 købes grundstykket liggende parallelt med brygger J.C. Jacobsens have og ved siden af hovedindgangen til Gamle Carlsberg og her opførtes en mineralvandsfabrik, såvel som en aftapningsanstalt for Gl. Carlsberg øl. I 1880 udvides anlægget med Bryggeriet Alliance, som blev landets første porterbryggeri. Initiativtagere er Edvard Blad, tømrermester Harald Hartvig Kayser, apo­teker Sprechelsen og maskinfabrikant Hüttemeier. Arnold Fraenkel blev inspektør på bryggeriet.

Ved etableringen af De forenede Bryggerier i 1891 indtræder bryggeriet, imens aftapningsanstalt og mineralvandsfabrik afhændes til Gl. Carlsberg. Carlsberg indstiller aftapningen af øl i 1905 i forbindelse med indvielsen af Carlsbergs nye tapperi på Vesterfælledvej.

I forbindelse med De forenede Bryggeriers konsolidering af produktionen på stadigt færre anlæg indstilles produktionen og ejendommen afhændes til Carlsbergfondet i 1913.

Grundens efterfølgende brug 
Fra 1922-27 opfører Carlsberg en ny ejendom, betegnet Tap E, på grunden.

Grunden indgik herefter i Carlsberg Bryggerierne og efterhånden som bryggeriområdet udvides ender grunden inde på det lukkede område uden adgang for offentligheden. Området blev igen tilgængeligt for offentligheden ved åbningen af området i 2009.

Noter

Kilder 
 Danmarks ældste forretninger 1100-1911, Kraks Forlag 1950

Danske virksomheder etableret i 1868
Ophørt i 1905
Valby
Carlsbergs historie
Bryggerier i København
Tidligere bryggerier i Danmark
Afsnit af Sons of Anarchy

Sons of Anarchy er en amerikansk tv-serie skabt af Kurt Sutter. Serien består af 92 afsnit fordelt på syv sæsoner, der blev sendt fra 3. september 2008 til 9. december 2014.

Sons of Anarchy handler om en kriminel motorcykelklub, der holder til i den fiktive by Charming i Californien. Serien følger hovedpersonen Jackson "Jax" Teller (Charlie Hunnam), søn af klubbens afdøde stifter, der begynder at sætte spørgsmålstegn ved klubben og den retning de skal tage.

Serieoversigt

Afsnit

Sæson 1 (2008)

Sæson 2 (2009)

Sæson 3 (2010)

Sæson 4 (2011)

Sæson 5 (2012)

Sæson 6 (2013)

Sæson 7 (2014)

Eksterne henvisninger

Noter 

Sons of Anarchy
Anna Sophie af Danmark

Anna Sophie af Danmark (1. september 1647 – 1. juli 1717 i Prettin) var en dansk prinsesse, der var kurfyrstinde af Sachsen fra 1680 til 1691. Hun var datter af kong Frederik 3. og dronning Sophie Amalie og gift med kurfyrst Johan Georg 3. af Sachsen.

Biografi

Tidlige liv 

Anna Sophie blev født den 1. september 1647 på Flensborghus i Flensborg som den ældste datter af den senere kong Frederik 3. (1609-1670) og hans kone Sophie Amalie af Braunschweig-Lüneburg (1628-1685), datter af hertug Georg af Braunschweig-Lüneburg. Hun havde en ældre bror, Christian, den senere Christian 5.

Hendes farfar Kong Christian 4. døde, da hun var et halvt år gammel, og efter flere måneders forhandlinger valgte rigsrådet hendes far til konge. Han blev kronet den 23. november 1648.

Hendes forældre fik yderligere seks børn, hvoraf fire overlevede til voksenalder. Hendes overlevende søskende var: Frederikke Amalie, Vilhelmine Ernestine, Jørgen og Ulrikke Eleonore.

Ægteskab og børn 

Den 9. oktober 1666 giftede hun sig i København med den daværende kurprins Johan Georg af Sachsen (1647–1691). Sammen fik de to børn:

 Johan Georg 4. af Sachsen (18. oktober 1668 i Dresden – døde af kopper, Dresden, 28. maj 1694), efterfulgte sin far som kurfyrste.
 Frederik August 1. af Sachsen (22. maj 1670 i Dresden – 1. februar 1733, i Warszawa), efterfulgte sin bror som kurfyrste og blev senere, som August den Stærke, konge af Polen.

Senere liv 
Kurfyrst Johan Georg 3. døde den 12. september 1691. Kurfyrstinde Anna Sophie overlevede sin mand med 25 år og døde 69 år gammel den 1. juli 1717 i Prettin i Sachsen.

Litteratur 
 Böttcher, Hans-Joachim: Johann Georg IV. von Sachsen und Magdalena Sibylla von Neitschütz - Eine tödliche Liaison. Dresdner Buchverlag, Dresden 2014. .
 Böttcher, Hans-Joachim: Christiane Eberhardine Prinzessin von Brandenburg-Bayreuth, Kurfürstin von Sachsen und Königin von Polen, Gemahlin August des Starken. Dresdner Buchverlag, Dresden 2011. .

Kilder 

 

Huset Oldenburg
Prinsesser fra Danmark
Prinsesser af Norge
Personer fra Flensborg
Simon Marius

Simon Marius (født 10. januar 1573, død 26. december 1624) var en tysk astronom.

I værket Mundus Iovialis fra 1614 beskrev han Jupiter og dens måner. Han hævdede at have opdaget planetens fire største måner nogle dage før Galileo, hvilke medførte et større skænderi de to imellem. Galileo anklagede Marius for at have kopieret hans arbejde og hævdede at Mundus Iovialis var et plagiat. I dag anses det for mulig at Marius opdagede månerne uafhængigt af Galileo, dog nogle dage senere. Månerne har i dag de navne som Marius gav dem: Io, Europa, Ganymedes og Callisto.

Weblink 
 Marius-portal Matematiker – læge – astronom

Astronomer fra Tyskland
Personer fra Bayern
Støvhvirvel

En støvhvirvel (på dansk også kendt som en høtyv eller under den engelske betegnelse dust devil) er en lokal hvirvelvind, der opstår når jordoverfladen opvarmes kraftigt. Den varme luft vil stige til vejrs, hvilket i fagsproget kaldes for termik. Lokale ujævnheder i landskabet, f.eks. bakker, eller ligende, kan bevirke at den opstigende varme luftstrøm begynder at rotere. Dette skaber en søjle af roterende opstigende varm luft, der kan strække sig et par hundrede meter op i atmosfæren.
Støvhvirvler kan ligne små tornadoer, men er langtfra så intense, men virkeligt kraftige støvhvirvler kan forårsage lettere skade på bygninger og natur.

I Danmark ser man ofte støvhvirvler over nyligt høstede marker, hvor de kan smide rundt med halm, og andre lette genstande (derfra formentlig øgenavnet høtyv), de har dog sjældent vinde over kulingstyrke, så de udgør en minimal trussel for levende væsener.

Se også 
 Orkan, Tyfon, Cyklon, Skypumpe

Kilder 

Meteorologi
Naturkatastrofer
Vejr
Rotation
Høtyv

En Høtyv eller en fork er et redskab bestående af et skaft med 2-3 spidse grene af metal eller (i ældre tid) træ, der i landbruget anvendes til håndtering af hø og halm.

Høtyv i anvendelse

Se også 
 Greb

Eksterne henvisninger 

 Høtyv hos ODS, som har oplysningen "oftest: togrenet"

Landbrugsredskaber
Tornado Alley

Tornado Alley er et område der omfatter de amerikanske midtstater Kansas, Texas, Oklahoma og Missouri. Det er i den del af USA, man oplever flest tornadoer om året.
I gennemsnit kommer der ca. 750 tornadoer i USA fordelt ud over de amerikanske midt- og sydstater.

Vind
Klima
USA's geografi
Tordenbyge

En tordenbyge, dannes ved at varm og fugtig luft stiger til vejrs ved konvektion. Når atmosfæren er ustabil kan den varme opstigende luftmasse stige meget højt til vejrs, og danne kæmpestore cumulonimbusskyer. Inde i disse cumulonimbusskyer er der voldsomme op- og nedadgående luftstrømme, der river iskrystaller og regndråber fra hinanden. Dette bevirker at iskrystallerne primært bliver positivt ladede, og vanddråber i skyen bliver negativt ladede. 
Iskrystallerne med de positive ladninger vil samles i toppen af skyen, og vanddråberne med de negative ladninger vil samle sig i de varmere, nedre dele af skyen. 
Denne ladnings opbygning af forskellige ladninger vil fortsætte indtil spændingsforskellen imellem de forskellige ladninger bliver så stor, at en stor elektrisk udladning (et lyn) finder sted. 
Lyn kan springe mellem tordenskyen og jordoverfladen, eller mellem forskelligt ladede dele af samme tordensky, eller mellem to tordenskyer. 
En tordenbyge ledsages ofte af kraftig nedbørsaktivitet, med regn eller hagl. Samtidig kan der i forbindelse med nedbøren, dannes kraftige vindstød (såkaldte downburst), der skyldes den store mængde af kold luft der synker igennem cumulonimbusskyen sammen med nedbøren. 

Tordenbyger kan dannes som enkeltstående bygeceller, hvor man kan observere at der imellem bygerne er klar luft, eller, hvor cumulonimbusskyerne står tæt sammen i større eller mindre bygekomplekser, de såkaldte multicellesystemer. Tordenbyger kan også dannes på linjer foran koldfronter, de såkaldte bygelinjer eller sqall lines.

Meteorologi
Atmosfærisk elektricitet
Mesocyklon

En mesocyklon dannes i forbindelse med de voldsomste tordenbyger, der kaldes for superceller. Inde i en sådan supercelle kan den opstigende luft begynde at rotere idet supercellen dannes i en atmosfære, hvor vinden ændrer sig kraftigt i retning og hastighed op igennem troposfæren. Det, der i fagsproget kaldes for vindshear. Mesocyklonen vil være et rør, der roterer kraftigt opad i supercellens opvindsområde. Inde i dette rør vil lufttrykket falde ganske betydeligt, hvilket giver meget kraftige vinde i området omkring det. Mesocyklonen spiller en ganske betydelig rolle i forbindelse med dannelsen af de kraftigste tornadoer i verden. 
Mesocyklonens tilstedeværelse i en tordenbyge kan ofte ses direkte, idet der under tordenbygen uden for nedbørsområdet vil dannes en såkaldt wallcloud, der ses som en roterende, meget lavt hængende sky. Det er ofte fra undersiden af denne wallcloud, at tornadoerne danner sig. 

En mesocyklon vil også kunne påvises med en vejrradar af typen dopplerradar. Her vil mesocyklonen kunne ses som et krogformet radarekko i tordenbygen, det såkaldte hook echo.

Meteorologi
Vind
Bosniere

Bosniere er folk som kommer fra landet Bosnien-Hercegovina  som var en del af det tidligere Jugoslavien. Før det var de fra 1415-1878 under det Osmanniske Rige, og fra 1878 til 1. verdenskrig var det under det Østrig-Ungarnske kejserrige.  Mellem de to verdenskrige var en del af Kongeriget Jugoslavien. Bosniere bør ikke forveksles med bosniakker, der kun dækker den muslimske del af landets befolkning.

Bosnien-Hercegovinas historie
Sydslavere
Folkeslag i Bosnien-Hercegovina